[pic] | AZ EURÓPAI KÖZÖSSÉGEK BIZOTTSÁGA |

Brüsszel, 25.7.2007

COM(2007) 446 végleges

2007/0164 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a nem automatikus működésű mérlegekről (kodifikált szöveg)

(előterjesztő: a Bizottság)

MAGYARÁZÓ MEGJEGYZÉSEK

1. A Bizottság a népek Európájának fényében nagy súlyt helyez a közösségi joganyag egyszerűsítésére és átláthatóbbá tételére, annak érdekében, hogy az a polgárok számára világosabb és egyszerűbben hozzáférhető legyen, így további lehetőségeket biztosítva a számára az őt megillető jogok gyakorlására.

Ez a cél nem érhető el mindaddig, amíg számos, részben jelentősen módosított jogi aktus nem található meg egységes szerkezetben, így részben az eredeti szövegből, részben a későbbi, módosító szövegekből kell összeilleszteni. A jelenlegi szabályok azonosításához tekintélyes kutatómunka, a különböző változatok összevetése szükséges.

E célból, valamint hogy a közösségi joganyag világos és áttekinthető legyen, szükséges a többször módosított jogi aktusok kodifikációja.

2. A Bizottság 1987. április 1-jén ezért úgy határozott[1], hogy előírja valamennyi jogi aktus kodifikációját legkésőbb a tizedik módosítást követően, hangsúlyozva, hogy ez minimális követelményként értendő és helyesebb, ha az egyes egységek az illetékességükbe tartozó szövegek kodifikációját még ennél is korábban elvégzik annak érdekében, hogy a közösségi jogi aktusok világosak és könnyen érthetők legyenek.

3. Az Európai Tanács edinburgh-i, 1992. decemberi határozatai is alátámasztották a fentieket[2], amennyiben rámutattak a kodifikáció fontosságára, amely révén biztosan tudható, hogy egy adott helyzetre, adott időben milyen jogi aktus alkalmazandó.

A kodifikációt a szokásos közösségi jogalkotási folyamatával összhangban kell végrehajtani.

Mivel a kodifikált jogszabályokon nem hajtható végre érdemi módosítás, az Európai Parlament, a Tanács és a Bizottság 1994. december 20-án intézményközi megállapodást kötöttek arról, hogy a kodifikációhoz szükséges szabályok elfogadását gyorsított eljárás alkalmazásával segítik elő.

4. Ezen javaslat célja a nem automatikus működésű mérlegekre vonatkozó tagállami jogszabályok összehangolásáról szóló 1990. június 20-i 90/384/EGK tanácsi irányelv[3] kodifikációja . Az új irányelv a benne foglalt jogi aktusok helyébe lép[4]; ez a javaslat teljes egészükben megőrzi a kodifikált jogi aktusok tartalmát s ennek megfelelően azokat csak egységbe foglalja a kodifikációhoz szükséges formai jellegű módosításokkal.

5. A kodifikációs javaslat a 90/384/EGK irányelv és a módosító aktus előzetes, valamennyi hivatalos nyelven készült, konszolidált változatán alapul, amelyet az Európai Közösségek Hivatalos Kiadványainak Hivatala készített el egy adatfeldolgozó rendszer segítségével. Ahol a cikkek új számozást kaptak, a régi és az új számozás közötti korrelációt a kodifikált irányelv VIII. mellékletében található megfelelési táblázat tartalmazza.

90/384/EGK (kiigazított szöveg)

2007/0164 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a nem automatikus működésű mérlegekről (EGT vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 95. cikkére,

tekintettel a Bizottság javaslatára,

tekintettel az Európai Gazdasági és Szociális Bizottság véleményére[5],

a Szerződés 251. cikkében megállapított eljárásnak megfelelően[6],

mivel:

1. A nem automatikus működésű mérlegekre vonatkozó tagállami jogszabályok összehangolásáról szóló, 1990. június 20-i 90/384/EGK tanácsi irányelvet[7] jelentősen módosították[8]. Az áttekinthetőség és érthetőség érdekében ezt az irányelvet kodifikálni kell.

90/384/EGK 1. Preamb.

2. A tagállamok felelőssége a széles nyilvánosság védelme a nem automatikus működésű mérlegek segítségével végrehajtott mérési műveletek helytelen eredményeivel szemben, amelyeket meghatározott alkalmazási kategóriákban használnak.

90/384/EGK 2. Preamb.

3. Minden egyes tagállamban kötelező rendelkezések állapítják meg különösen a nem automatikusan működő mérlegek teljesítményére vonatkozó szükséges követelményeket a metrológiai és műszaki követelmények előírása által, az üzembe helyezést megelőző és követő ellenőrzési eljárásokkal együtt. Ezek a kötelező rendelkezések nem vezetnek szükségszerűen különböző védelmi szintekhez az egyes tagállamokban, azonban eltérésük következtében akadályozzák a kereskedelmet a Közösségen belül.

90/384/EGK 5. Preamb. (kiigazított szöveg)

4. Ez az irányelv csak kötelező és alapvető követelményeket tartalmaz a nem automatikus működésű mérlegek metrológiájára és működésére vonatkozóan . Az alapvető követelmények teljesítése igazolásának megkönnyítése érdekében szükséges összehangolt szabványok alkalmazása európai szinten, különösen ami a metrológiai, tervezési és szerkezeti jellemzőket illeti, hogy az összehangolt szabványokat teljesítő mérlegekről feltételezhető legyen, hogy megfelelnek az alapvető követelményeknek. Ezeket az európai szinten összehangolt szabványokat magántestületek dolgozzák ki és továbbra sem lehetnek kötelező szövegek. Erre a célra az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (Cenelec), továbbá az Európai Távközlési Szabványügyi Intézetet (ETSI) ismerik el harmonizált szabványok elfogadására jogosult szervként a Bizottság, az Európai Szabadkereskedelmi Társulás (EFTA), és a három említett szerv együttműködésére vonatkozó, 2003. március 28-án[9] aláírt általános iránymutatás szerint.

93/68/EGK 1., 2. és 3. Preamb. (kiigazított szöveg)

5. A Tanács a kereskedelem technikai akadályainak felszámolására, a műszaki harmonizáció és a szabványok új megközelítéséről szóló, 1985. május 7-i állásfoglalásában meghatározott alapelvekkel összhangban már kibocsátott egy irányelv-csomagot[10]; ezek az irányelvek előírják a CE-jelölés alkalmazását. A Bizottság az ellenőrzés és ellenőrzés globális megközelítéséről szóló, 1989. június 15-i közleményében egy egységesen megalkotott CE-megfelelőségi jelölés közös szabályozását javasolta[11]. A Tanács a megfelelőség-értékelés globális megközelítéséről szóló, 1989. december 21-i állásfoglalásában[12] helyesnek tartotta egy ilyen egységes megközelítés elfogadását a CE-jelölés alkalmazására irányadó elvként. Az új megközelítés két legfontosabb eleme, amelyet most már alkalmazni kell, az alapvető követelmények és a megfelelőség-értékelési eljárás.

90/384/EGK (kiigazított szöveg)

6. A vonatkozó metrológiai és műszaki rendelkezéseknek való megfelelőség értékelése szükséges a felhasználók és harmadik személyek hatékony védelméhez. A jelenlegi megfelelőség-értékelési eljárások eltérőek az egyes tagállamok között. A többszörös megfelelőség-értékelések elkerülésére, amelyek hatásuk miatt korlátozzák a mérlegek szabad mozgását, intézkedéseket kell hozni a megfelelőség-értékelési eljárások kölcsönös elismeréséről a tagállamok részéről. A megfelelőség-értékelési eljárások kölcsönös elismerésének megkönnyítésére közösségi eljárásokat kell megállapítani, a megfelelőség-értékelési eljárásokra vonatkozó feladatok végrehajtásáért felelős szervek kijelölésére vonatkozó szempontokkal együtt.

90/384/EGK

93/68/ EGK 8. cikk, 1. pont

7. Ezért alapvető fontosságú annak biztosítása, hogy az ilyen kijelölt szervezetek magas minőségi színvonalat biztosítsanak az egész Közösségben.

8. A CE-jelölés , vagy az «M» betűt ábrázoló matrica jelenléte egy nem automatikus működésű mérlegen azt jelzi, hogy vélelmezni kell, hogy az adott mérleg teljesíti ezen irányelvnek a rendelkezéseit és ezért szükségtelen a már elvégzett megfelelőség-értékelés megismétlése.

9. Ez az irányelv nem érinti a VII. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségeket,

90/384/EGK

ELFOGADTA EZT AZ IRÁNYELVET:

I. FEJEZET

Hatály, forgalomba hozatal, szabad mozgás

1. cikk

(1) Ennek az irányelvnek a hatálya az összes nem automatikus működésű mérlegre terjed ki.

(2) Ezen irányelv a mérlegek felhasználásának alábbi kategóriáit különbözteti meg:

1. a) tömeg megállapítása kereskedelmi ügyletekhez;

b) tömeg megállapítása díj, tarifa, adó, jutalom, büntetés, díjazás, mentesítés vagy hasonló típusú fizetés megállapítása céljából;

c) tömeg megállapítása jogszabályok alkalmazására; szakértői vélemény adása bírósági eljárások során;

d) tömeg meghatározása orvosi gyakorlatban betegek súlyának mérésére ellenőrzés, diagnózis és gyógykezelés céljaira;

e) tömeg meghatározása gyógyszerek gyógyszertárban vény alapján történő elkészítéséhez és a tömeg meghatározása orvosi és gyógyszerészeti laboratóriumokban végzett elemzésekben;

f) az ár meghatározása a tömeg alapján közvetlen értékesítés céljaira és előcsomagoláshoz;

2. minden egyéb alkalmazás az 1. pontban felsoroltakon kívül.

90/384/EGK (kiigazított szöveg)

2. cikk

Ezen irányelv alkalmazásában:

90/384/EGK 1. cikk, (1) bekezdés, első és második albekezdés

(1) Egy mérleg egy olyan mérőeszköz, amely egy test tömegének meghatározására szolgál az adott testre ható nehézségi erő felhasználásával. Egy mérleg egyúttal más tömeggel kapcsolatos értékek, mennyiségek, paraméterek vagy jellemzők meghatározására is szolgálhat.

(2) Egy nem automatikusan működő mérleg egy olyan mérleg, amely a mérés során kezelő beavatkozását igényli, továbbiakban: «mérleg».

90/384/EGK 5. Preamb., utolsó mondat (kiigazított szöveg)

(3) Egy harmonizált szabvány egy műszaki előírás (európai szabvány vagy harmonizált dokumentum), amelyet az Európai Szabványügyi Bizottság (CEN), az Európai Elektrotechnikai Szabványügyi Bizottság (Cenelec), vagy az Európai Távközlési Szabványügyi Intézet (ETSI) vagy ezek közül kettő vagy mindhárom fogadott el a Bizottság megbízása alapján, a 98/34/EK európai parlamenti és tanácsi irányelv[13] és az Európai Szabadkereskedelmi Társulás (EFTA), és a három említett szerv együttműködésére vonatkozó, 2003. március 28-án aláírt általános iránymutatás szerint.

90/384/EGK

3 cikk

(1) A tagállamok minden intézkedést megtesznek annak biztosítására, hogy csak azok a mérlegek kerülhessenek piaci forgalomba, amelyek teljesítik az ezen irányelv vonatkozó követelményeit.

93/68/EGK 8. cikk, 2. pont (kiigazított szöveg)

(2) A tagállamok minden szükséges intézkedést megtesznek annak biztosítására, hogy az 1. cikk második albekezdésének a) pontjában felsorolt felhasználási módokra csak olyan mérlegeket állíthassanak üzembe, amelyek megfelelnek ezen irányelvek előírásainak és ennek megfelelően a 11. cikkben meghatározott CE-jelöléssel láttak el.

90/384/EGK

4. cikk

Az 1. cikk második albekezdésének 1. pontjában felsorolt felhasználási módokra alkalmazott mérlegeknek az I. mellékletben megállapított alapvető követelményeket ki kell elégíteniük.

Azokban az esetekben, amelyekben a mérleg olyan készülékeket foglal magában, vagy olyan készülékekhez van csatlakoztatva, amelyeket nem használnak az 1. cikk második albekezdésének 1 pontjában felsorolt felhasználási módokra, az ilyen készülékekre nem vonatkoznak az alapvető követelmények.

5. cikk

(1) A tagállamok nem akadályozhatják olyan mérlegek forgalomba hozatalát, amelyek megfelelnek az ezen irányelv követelményeinek.

(2) A tagállamok nem akadályozhatják olyan mérlegeknek az 1. cikk második albekezdésének a) pontjában meghatározott felhasználási módokra történő üzembe helyezését, amelyek teljesítik az ezen irányelv követelményeit.

6. cikk

(1) A tagállamok vélelmezik a az I. mellékletben meghatározott alapvető követelményeknek való megfelelőséget az olyan mérlegek tekintetében, amelyek megfelelnek az ezen követelményeknek megfelelő harmonizált szabványokat végrehajtó vonatkozó nemzeti szabványoknak.

(2) A Bizottság az Európai Unió Hivatalos Lapjában kihirdeti az (1) bekezdésben meghatározott harmonizált szabványok hivatkozásait.

A tagállamok kihirdetik az (1) bekezdésben meghatározott nemzeti szabványokra vonatkozó hivatkozásokat.

7. cikk

90/384/EGK (kiigazított szöveg)

Amikor egy tagállam vagy a Bizottság úgy véli, hogy a 6. cikk (1) bekezdésében meghatározott harmonizált szabványok nem felelnek meg teljes mértékben az I. mellékletben meghatározott alapvető követelményeknek, a Bizottság vagy az érintett tagállam az ügyet a 98/34/EK irányelv 5. cikke szerint létrehozott állandó bizottság elé terjeszti (a továbbiakban «a bizottság»), indokolással.

90/384/EGK

93/68/ EGK 8. cikk, 1. pont

A bizottság késedelem nélkül közli véleményét.

A bizottság véleményének fényében a Bizottság tájékoztatja a tagállamokat, hogy szükséges-e az említett szabványok visszavonása az 6. cikk (2) bekezdésében meghatározott kiadványokból.

8. cikk

(1) Amennyiben egy tagállam úgy véli, hogy a II. melléklet 2., 3. és 4. szakaszában meghatározott CE-jelölés jellel ellátott mérlegek nem teljesítik ezen irányelvnek a követelményeit megfelelően üzembe helyezés és a rendeltetési célnak megfelelő használat mellett, megtesz minden megfelelő intézkedést e mérlegeknek a piaci forgalomból történő visszavonása, vagy azok üzembe helyezésének és/vagy forgalomba hozatalának megtiltása vagy korlátozása érdekében.

Az érintett tagállam haladéktalanul tájékoztatja a Bizottságot minden ilyen intézkedésről és megindokolja határozatát különösen megjelölve, hogy a nem megfelelés a következő okok közül minek tulajdonítható:

a) az I. mellékletben meghatározott alapvető követelmények teljesítésének hiánya, amikor a mérlegek nem teljesítik a 6. cikk (1) bekezdésében meghatározott harmonizált szabványokat;

b) a 6. cikk (1) bekezdésében meghatározott harmonizált szabványok helytelen alkalmazása;

c) hiányosságok magukban az 6. cikk (1) bekezdésében meghatározott harmonizált szabványokban.

(2) A Bizottság a lehető leghamarabb konzultációt kezdeményez az érintett felekkel.

Egy ilyen konzultációt követően a Bizottság haladéktalanul tájékoztatja az eredményről azt a tagállamot, amelyik az eljárást kezdeményezte. Amennyiben azt állapítja meg, hogy az intézkedés indokolt, haladéktalanul tájékoztatja a többi tagállamot.

Amennyiben a határozat a szabványok hiányosságainak tulajdonítható, a Bizottság az érintett felekkel folytatott konzultációt követően az ügyet két hónapon belül a bizottság elé terjeszti, amennyiben az intézkedéseket foganatosító tagállam szándékában áll azok fenntartása, és ezt követően kezdeményezi a 7.cikkben meghatározott eljárásokat.

90/384/EGK (kiigazított szöveg)

93/68/ EGK 8. cikk, 1. pont

(3) Amennyiben egy meg nem felelő mérlegen megtalálható a CE-jelölés , az illetékes tagállam meghozza a szükséges intézkedést azok ellen, akik a jelölést elhelyezték, és erről tájékoztatja a Bizottságot és a többi tagállamot.

90/384/EGK

(4) A Bizottság biztosítja azt, hogy a tagállamok folyamatos tájékoztatást kapjanak ennek az eljárásnak az előrehaladásáról és eredményéről.

2. FEJEZET

Megfelelőség-értékelés

9. cikk

(1) A mérlegeknek az I. mellékletben megállapított alapvető követelményeknek való megfelelősége a kérelmező választása szerint a következő eljárások bármelyikével tanúsítható:

a) EK-típusvizsgálat a II. melléklet 1. pontjában meghatározottak szerint, amelyet vagy az EK-típusmegfelelőségi nyilatkozat (a gyártási minőségbiztosítása) követ a II. melléklet 2. pontjában meghatározottak szerint, vagy pedig az EK-hitelesítés a II. melléklet 3 pontjában meghatározottak szerint;

az EK-típusvizsgálat azonban nem kötelező olyan mérlegekre vonatkozóan, amelyek nem alkalmaznak elektronikus készülékeket és amelyek tehermérő készüléke nem használ rugót a teher ellensúlyozására;

b) egyedi EK-ellenőrzés a II. melléklet 4. pontjában meghatározottak szerint.

90/384/EGK (kiigazított szöveg)

(2) Az (1) bekezdésben meghatározott eljárásokra vonatkozó okmányokat és levelezést annak a tagállamnak az egyik hivatalos nyelvén kell megfogalmazni, amelyben az említett eljárásokat lefolytatják, vagy a 10. cikk (1) bekezdésének megfelelően bejelentett szerv által elfogadott nyelven.

93/68/EGK 8. cikk, 3. pont

(3) Ha a mérlegekre egyéb irányelvek is vonatkoznak, amelyek más szempontokat vesznek figyelembe, és amelyekben a CE-jelölést előírják, e jelölés azt jelzi, hogy e mérlegek ezen irányelvek rendelkezéseinek való megfelelőségét is vélelmezni kell.

Ha azonban ezen egy vagy több irányelv a gyártónak egy átmeneti időszakban az alkalmazandó szabályozás megválasztását lehetővé teszi, akkor a CE-jelölés csupán a gyártó által alkalmazott irányelvek rendelkezéseinek való megfelelést jelzi. Ebben az esetben az ezen irányelvek szerint a mérlegekhez mellékelt dokumentációban, útmutatásban vagy utasításban a mindenkor alkalmazott irányelvek számait az Európai Unió Hivatalos Lapjában való közzétételüknek megfelelően fel kell tüntetni.

90/384/EGK

10. cikk

93/68/EGK 8. cikk, 4. pont

(1) A tagállamok értesítik a Bizottságot és a többi tagállamot, mely szervezeteket jelölték ki a 9. cikkben említett eljárások elvégzésére, milyen különleges feladatokat ruháztak rájuk, és milyen azonosító számokat rendelt hozzájuk a Bizottság.

A Bizottság közzéteszi az Európai Unió Hivatalos Lapjában a bejelentett szervezetek listáját, azonosító számukkal és a számukra adott feladatokkal együtt. A Bizottság gondoskodik e lista naprakész állapotban tartásáról.

90/384/EGK (kiigazított szöveg)

(2) A tagállamok az V. mellékletben megállapított minimumfeltételeket alkalmazzák a szervezetek kijelölésére. A vonatkozó harmonizált szabványokban megállapított feltételeket teljesítő szervezetekről vélelmezik, hogy teljesítik a fenti mellékletben megállapított feltételeket.

90/384/EGK

93/68/EEC Art. 8 pt. 1

(3) Az a tagállam, amelyik kijelölt egy szervezetet, visszavonja a kijelölést, amennyiben a szervezet tovább már nem teljesíti a (2) bekezdésben meghatározott kijelölési feltételeket. Erről azonnal tájékoztatja a többi tagállamot és a Bizottságot, és visszavonja az értesítést.

3. FEJEZET

A CE-jelölést és egyéb feliratok

11. cikk

(1) A CE-jelölés és a IV. melléklet 1. pontjában meghatározott szükséges kiegészítő adatokat világosan látható, könnyen olvasható és kitörölhetetlen formában kell feltüntetni azokon a mérlegeken, amelyekre nézve az EK-megfelelőséget megállapították.

(2) A IV. melléklet 2. pontjában meghatározott feliratokat világosan látható, könnyen olvasható és kitörölhetetlen formában kell feltüntetni minden más mérlegen.

93/68/EGK 8. cikk, 5. pont

(3) Tilos a mérlegen olyan jelöléseket elhelyezni, melyek harmadik személyt a CE-jelölés jelentésére és írásképére vonatkozóan megtéveszthetnek. Minden más jelölés elhelyezhető a mérlegen, ha az a CE-jelölés láthatóságát vagy olvashatóságát nem befolyásolja.

93/68/EGK 8. cikk, 6. pont

12. cikk

A 8. cikk sérelme nélkül:

a) ha egy tagállam megállapítja, hogy a CE-jelölést jogosulatlanul helyezték el, a gyártó vagy a Közösségben székhellyel rendelkező meghatalmazott képviselője köteles arra, hogy a mérleget ismét a CE-jelölésre vonatkozó rendelkezéseknek megfelelővé tegye, és az e tagállam által elrendelt feltételek megsértését megakadályozza;

b) a tagállamnak – ha a nem megfelelőség továbbra is fennáll – minden alkalmas intézkedést meg kell tennie, hogy az illető mérleg forgalomba hozatalát korlátozza vagy megtiltsa, illetve biztosítsa, hogy azt a 8. cikkben meghatározott eljárásoknak megfelelően a forgalomból kivonják.

90/384/EGK (kiigazított szöveg)

13. cikk

Amennyiben az 1. cikk (2) bekezdésének 1. pontjában felsorolt bármelyik felhasználási módra használt mérlegben vagy ahhoz kapcsolva olyan készülékek találhatók, amelyekre nem vonatkozik a 9. cikkben meghatározott megfelelőség-értékelés, e készülékek mindegyikét el kell látni a IV. melléklet 3. pontjában meghatározott felhasználást korlátozó jelzéssel. Ezt a jelzést a készülékeken világosan látható és kitörölhetetlen formában kell elhelyezni.

90/384/EGK

93/68/EGK 8. cikk, 1. pont

4. FEJEZET

Záró rendelkezések

14. cikk

A tagállamok kötelesek minden intézkedést megtenni annak biztosítására, hogy az ezen irányelv követelményeinek való megfelelőséget tanúsító CE-jelöléssel ellátott mérlegek továbbra is megfeleljenek e követelményeknek.

15. cikk

Az ezen irányelv alapján meghozott bármely határozat, amely egy mérleg üzembe helyezésének korlátozását eredményezi, pontosan tartalmazza a megalapozó indokolást.

Az ilyen határozatot késedelem nélkül az érintett fél tudomására kell hozni, akit ugyanakkor tájékoztatni kell a számára az érintett tagállamban rendelkezésre álló és a hatályos jogszabályoknak megfelelő jogorvoslati lehetőségekről és azok határidejéről.

16. cikk

90/384/EGK

A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

17. cikk

A VII. melléklet A. részében meghatározott irányelvvel módosított 90/384/EGK irányelv hatályát veszti, a VII. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.

A hatályon kívül helyezett irányelvre történő utalásokat úgy kell tekinteni, mintha erre az irányelvre vonatkoznának és a VIII. mellékletben foglalt megfelelési táblázattal összhangban kell alkalmazni.

18. cikk

Ez az irányelv az Európai Unió Hivatalos Lapjában való kihirdetését követő huszadik napon lép hatályba.

90/384/EGK

19. cikk

Ennek az irányelvnek a tagállamok a címzettjei.

Kelt Brüsszelben,

az Európai Parlament részéről a Tanács részéről

az elnök az elnök

90/384/EGK (kiigazított szöveg)

I. MELLÉKLET

ALAPVETŐ KÖVETELMÉNYEK

90/384/EGK

Corrigendum 90/384/EGK (HL L 258, 1990.9.22., 35. o.)

Az alkalmazott terminológia a Nemzetközi Mérésügyi Szervezet kifejezéseinek felel meg.

Előzetes észrevétel

Amennyiben egy mérleg egynél több kijelző vagy nyomtató készüléket tartalmaz vagy ahhoz van kapcsolva, amelynek alkalmazása az 1. cikk (2) bekezdésének 1. pontjában felsorolt felhasználási területekre esik, azok a készülékek, amelyek a mérlegelési művelet eredményét ismétlik és amelyek nem befolyásolhatják a mérleg helyes működését, nem képezik tárgyát az alapvető követelményeknek, amennyiben a mérlegelési eredmények kinyomtatása vagy regisztrálása helyesen és kitörölhetetlen módon a mérleg egy olyan részével történik, amely teljesíti az alapvető követelményeket, és az eredmények a mérés által érintett mindkét fél részére hozzáférhetők. A vásárlók közvetlen kiszolgálására alkalmazott mérlegek esetében azonban az eladó és a vevő céljait szolgáló kijelző és nyomtató készülékeknek teljesíteniük kell az alapvető követelményeket.

METROLÓGIAI KÖVETELMÉNYEK

1. Tömegegységek

Az alkalmazott tömegegységek a 80/181/EGKè1 [14] tanácsi irányelv szerinti törvényes mértékegységek.

E feltétel teljesítésének a sérelme nélkül a következő mértékegységek engedélyezettek:

- SI mértékegységek : kg, mikrogramm, milligramm, gramm, tonna,

- angolszász mértékegységek: font, uncia (avoirdupois), Troy uncia,

- egyéb, nem SI mértékegységek: metrikus karát drágakövek mérésénél.

A fent meghatározott angolszász tömegegységeket alkalmazó mérlegeknél az alábbiakban előírt vonatkozó alapvető követelményeket át kell számítani az említett angolszász mértékegységekre egyszerű interpoláció alkalmazásával.2. Pontossági osztályok

2.1. A következő pontossági osztályok kerültek meghatározásra:

I. | különleges pontosságú |

II. | nagy pontosságú |

III. | közepes pontosságú |

IIII. | kis pontosságú |

Ezeknek az osztályoknak az előírásait az 1. táblázat tartalmazza.

1. TÁBLÁZAT

Pontossági osztályok

Osztály | Hitelesítési osztásérték (e) | Alsó méréshatár (min) | A hitelesítési osztásértékek száma [pic] |

minimális érték | minimális érték | legkisebb érték |

I. | 0,001 | g ≤ e | 100 e | 50 000 | – |

II. | è1 0,001 ç | è1 g ≤ e ≤ 0,05 g ç | 20 e | 100 | 100 000 |

0,1 | g ≤ e | 50 e | 5 000 | 100 000 |

III. | 0,1 | g ≤ e ≤ 2 g | 20 e | 100 | 10 000 |

5 | g ≤ e | 20 e | 500 | 10 000 |

IIII. | 5 | g ≤ e | 10 e | 100 | 1 000 |

Az alsó méréshatár 5e értékre csökken a II. és III. osztályokba tartozó, díjszabás meghatározására szolgáló mérlegeknél.

2.2. Osztásértékek

2.2.1. Az tényleges osztásértékek (d) és a hitelesítési osztásértékek (e) a következő alakúak:

1 × 10k, 2 × 10k, vagy 5 × 10k tömegegység,

k bármely egész szám vagy nulla.

2.2.2. Minden mérlegnél, kivéve a segédkijelzővel rendelkezőket:

d = e

2.2.3. A segédjelzővel rendelkező mérlegeknél a következő feltételek érvényesek:

e = 1 × 10k g

d < e ≤ 10 d

kivéve az I. osztályba tartozó mérlegeket, ahol d < 10-4 g, amely esetben e = 10-3 g.

3. Osztályozás

3.1. A segédkijelzővel rendelkező mérlegek az I. vagy II. osztályba tartoznak.

Ezeknél a mérlegeknél az alsó méréshatár alsó határértékeit e két osztályhoz az 1. táblázatból lehet megállapítani a harmadik oszlopban lévő hitelesítési osztásértéket (e) a tényleges osztásértékkel (d) helyettesítve.

Amennyiben d < 10-4 g, az 1. osztály felbontása kisebb lehet, mint 50 000 e.

3.2. Változó méréstartományú mérlegek

A több méréstartomány megengedett, feltéve, hogy azok világosan fel vannak tüntetve a mérlegen. Minden egyes méréstartományt a 3.1. szerint osztályoznak. Amennyiben a méréstartományok különböző pontossági osztályokba esnek, a mérleg a legszigorúbb követelményeknek kell, hogy megfeleljen, amelyek azokra a pontossági osztályokra vonatkoznak, amelyekbe a méréstartományok esnek.

3.3. Változó osztásértékű mérlegek

3.3.1. Az egy méréstartománnyal rendelkező mérlegek több rész-méréstartománnyal rendelkezhetnek (változó osztásértékű mérlegek).

A változó osztásértékű mérlegek segédkijelzővel nem rendelkezhetnek.

3.3.2. A változó osztásértékű mérlegek minden egyes i rész-méréstartományát az alábbiakban leírtak határozzák meg:

hitelesítési osztásértéke ei | amennyiben | e(i + 1) > ei |

felső méréshatára Maxi | amennyiben | Maxr | = Max |

alsó méréshatára Mini | amennyiben | Mini | = Max(i-1) |

és | Min1 | = Min |

- ahol:

i = 1, 2,… r,

i = rész-méréstartomány szám

r = a rész-méréstartományok összessége

Minden terhelés nettó terhelés, függetlenül az alkalmazott táraértéktől.

3.3.3. A rész-méréstartományokat a 2. táblázat szerint osztályozzák. Minden rész-méréstartomány ugyanabba a pontossági osztályba tartozik, ez az osztály a mérleg pontossági osztálya.

2. TÁBLÁZAT

Változó osztásértékű mérlegek

i = 1, 2,… r,

i = rész-méréstartomány szám

r = a rész-méréstartományok összessége

Osztály | Hitelesítési osztásérték (e) | Alsó méréshatár (min) | A hitelesítési osztásértékek száma |

minimális érték | minimális érték(1) [pic] | legkisebb érték [pic] |

I. | 0,001 | g ≤ ei | 100 e1 | 50 000 | – |

II. | 0,001 | g ≤ ei ≤ 0,05 g | 20 e1 | 5 000 | 100 000 |

0,1 | g ≤ ei | 50 e1 | 5 000 | 100 000 |

III. | 0,1 | g ≤ ei | 20 e1 | 500 | 10 000 |

IIII. | 5 | g ≤ ei | 10 e1 | 50 | 1 000 |

(1) i = r esetében az 1. táblázatban a megfelelő oszlop érvényes, ahol e helyett er áll. |

4. Pontosság

4.1. A 9. cikkben megállapított eljárások végrehajtásakor a kijelzési hiba nem haladhatja meg a 3. táblázatban feltüntetett legnagyobb megengedett kijelzési hibát. Digitális kijelzés esetén a kijelzési hibát a kerekítési hiba miatt korrigálni kell.

A legnagyobb megengedett hibák a nettó és az összes táraértékre vonatkoznak az összes lehetséges terhelésnél, kivéve az előre beállított táraértéket.

3. TÁBLÁZAT

Legnagyobb megengedett hibák

Terhelés | Legnagyobb megengedett hiba |

I. osztály | II. osztály | III. osztály | IIII. osztály |

A Tanács 93/68/EGK irányelve (HL L 220., 1993.8.30., 1. o.) | Kizárólag az 1. cikk, 7. pont és a 8. cikk |

B rész

A nemzeti jogba való átültetésre és alkalmazásra előírt határidők listája (lásd a 17. cikket)

irányelv | Átültetés határideje | Alkalmazás napja |

90/384/EGK | 1992. június 30. | 1993. január 1.[15] |

93/68/EGK | 1994. június 30. | 1995. január 1.[16] |

_____________

VIII. MELLÉKLET

MEGFELELÉSI TÁBLÁZAT

90/384/EGK irányelv | Ez az irányelv |

1. cikk, (1) bekezdés, első albekezdés | 2. cikk, 1. pont |

1. cikk, (1) bekezdés, második albekezdés | 2. cikk, 2. pont |

5. Preamb., utolsó mondat | 2. cikk, 3. pont |

1. cikk, (1) bekezdés, harmadik albekezdés | 1. cikk, első bekezdés |

1. cikk, (2) bekezdés, bevezető mondat | 1. cikk, második bekezdés, bevezető mondat |

1. cikk, (2) bekezdés, a) 1. pont | 1. cikk, második bekezdés, 1. a) pont |

1. cikk, (2) bekezdés, a) 2. pont | 1. cikk, második bekezdés, 1. b) pont |

1. cikk, (2) bekezdés, a) 3. pont | 1. cikk, második bekezdés, 1. c) pont |

1. cikk, (2) bekezdés, a) 4. pont | 1. cikk, második bekezdés, 1. d) pont |

1. cikk, (2) bekezdés, a) 5. pont | 1. cikk, második bekezdés, 1.e) pont |

1. cikk, (2) bekezdés, a) 6. pont | 1. cikk, második bekezdés, 1.f) pont |

1. cikk, (2) bekezdés, b) pont | 1. cikk, második bekezdés, 2. pont |

2. cikk | 3. cikk |

3. cikk | 4. cikk |

4. cikk | 5. cikk |

5. cikk | 6. cikk |

6. cikk, első albekezdés, első mondat | 7. cikk, első albekezdés |

6. cikk, első albekezdés, második mondat | 7. cikk, második albekezdés |

6. cikk, második albekezdés | 7. cikk, harmadik albekezdés |

7. cikk | 8. cikk |

8. cikk, (1) és (2) bekezdés | 9. cikk, (1) és (2) bekezdés |

8. cikk, (3) bekezdés, a) pont | 9. cikk, (3) bekezdés, első albekezdés |

8. cikk, (3) bekezdés, b) pont | 9. cikk, (3) bekezdés, második albekezdés |

9. cikk | 10. cikk |

10. cikk | 11. cikk |

11. cikk | 12. cikk |

12. cikk | 13. cikk |

13. cikk | 14. cikk |

14. cikk, első mondat | 15. cikk, első albekezdés |

14. cikk, második mondat | 15. cikk, második albekezdés |

15. cikk, (1)-(3) bekezdés | ____ |

15. cikk, (4) bekezdés | 16. cikk |

15. cikk, (5) bekezdés | ____ |

____ | 17. cikk |

____ | 18. cikk |

16. cikk | 19. cikk |

I.-VI. mellékletek | I.-VI. mellékletek |

____ | VII. melléklet |

____ | VIII. melléklet |

_____________

[1] COM(87) 868 PV.

[2] Lásd a következtetések A részének 3. mellékletét.

[3] A Bizottságnak az Európai Parlamenthez és a Tanácshoz intézett közleménye - A közösségi joganyag kodifikációja, COM(2001) 645 végleges.

[4] Lásd ezen javaslat VII. melléklet A. részét.

[5] HL C […], […], […] o.

[6] HL C […], […], […] o.

[7] HL L 189., 1990.7.20., 1. o. A 93/68/EGK irányelvvel (HL L 220., 1993.8.30., 1. o.) módosított irányelv.

[8] Lásd a VII. melléklet A. részét.

[9] HL C 91, 2003.4.1., 7. o.

[10] HL C 136, 1985.6.4., 1. o.

[11] HL C 231, 1989.9.8., 3. o. és HL C 267, 1989.10.19., 3. o.

[12] HL C 10, 1990.1.16., 1. o.

[13] HL L 204., 1998.7.21., 37. o.

[14] HL L 39., 1980.2.15., 40. o.

[15] Összhangban a 90/384/EGK irányelv 15. cikk, (3) bekezdésével, a tagállamok az abban az irányelvben meghatározott rendelkezések alkalmazásának napjától számított 10 éven keresztül engedélyezik az olyan mérlegek forgalomba hozatalát és üzembe helyezését, amelyek az említett napot megelőzően hatályban lévő jogszabályoknak megfelelnek.

[16] Összhangban a 93/68/EGK irányelv 14. cikk, (2) bekezdésével: „A tagállamok 1997. január 1-jéig megengedik azon termékek forgalomba hozatalát és üzembe helyezését, melyek az 1995. január 1-je előtt hatályos jelölési szabályoknak megfelelnek.”